section_heading: Povijest
paragraph_text: Nedugo nakon tih događaja upravitelji Excelsior televizije su pokušali stvoriti novčanu zakladu kako bi kupili tu televizijsku postaju i predložili su to tadašnjem Predsijedniku Republike, Humbertu Castelu Brancu koji nije prihvatio prijedlog ustvrdivši da je takav postupak protuzakonit. Zatim je Carlos Lacerda pokušao zadržati emitera iz Rio de Janeira dočim je u Sao Paulu, Ademar de Barros želio preuzeti tamošnjeg emitera. Obojica su bili guverneri i koristili su dugove koje su emiteri imali prema saveznim državama kao argument u svoju korist, ali je njihove ponude odbila savezna vlada.